AKT-EY-tulliyhteistyökomitean päätös N:o 2/97, tehty 15 päivänä syyskuuta 1997, alkuperätuotteen käsitteen määritelmästä poikkeamisesta Fidzisaarten ja Papua-Uuden-Guinean erityistilanteen huomioon ottamiseksi tonnikalasäilykkeiden (HS-nimike ex 16.04) tuotannon osalta



Virallinen lehti nro L 275 , 08/10/1997 s. 0005 - 0007



AKT-EY-TULLIYHTEISTYÖKOMITEAN PÄÄTÖS N:o 2/97, tehty 15 päivänä syyskuuta 1997, alkuperätuotteen käsitteen määritelmästä poikkeamisesta Fid Ozisaarten ja Papua-Uuden-Guinean erityistilanteen huomioon ottamiseksi tonnikalasäilykkeiden (HS-nimike ex 16.04) tuotannon osalta (97/651/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen, sellaisena kuin se on tarkistettuna Mauritiuksella 4 päivänä marraskuuta 1995 allekirjoitetulla sopimuksella, ja erityisesti sen pöytäkirjassa n:o 1 olevan 31 artiklan 8, 9 ja 10 kohdan, sekä katsoo, että edellä mainitussa pöytäkirjassa esitetyistä alkuperäsäännöistä voidaan hyväksyä poikkeuksia, jos se on olemassa olevien elinkeinojen kehittämisen tai uusien elinkeinojen luomisen vuoksi perusteltua, pöytäkirjassa n:o 1 olevan 31 artiklan 8 kohdassa määrätään erityisestä menettelystä, jota sovelletaan tonnikalasäilykkeitä ja tonnikalan paloja (loins) koskeviin poikkeuksiin; kyseiset poikkeukset hyväksytään ilman eri toimenpiteitä 4 000 tonnin vuotuisen kiintiön rajoissa tonnikalasäilykkeiden osalta ja 500 tonnin vuotuisen kiintiön rajoissa tonnikalan palojen osalta, Afrikan, Karibian ja Tyynenmeren valtiot (AKT-valtiot) ovat 7 päivänä helmikuuta 1997 esittäneet Fid Ozisaarten ja Papua-Uuden-Guinean hallitusten puolesta pyynnön poikkeuksen saamiseksi mainitussa pöytäkirjassa esitetystä alkuperäsäännöstä kyseisten kahden valtion 1 päivän tammikuuta 1997 ja 29 päivän helmikuuta 2000 välisenä ajanjaksona tuottamien tonnikalasäilykkeiden osalta seuraavasti jaettuna: Fid Ozisaaret 1 000 tonnia vuodessa ja Papua-Uusi-Guinea 500 tonnia vuodessa, Fid Ozisaaret, Mauritius ja Senegal ovat jo saaneet 31 artiklan 8 kohdan mukaisen poikkeuksen vuoden 1997 osalta 2 500 tonnin määrälle tonnikalasäilykkeitä (AKT-EY-tulliyhteistyökomitean päätökset N:o 2/93 (1), 3/93 (2) ja 2/96 (3)) ja 1 päivän tammikuuta 1998 ja 29 päivän helmikuuta 2000 välisen ajanjakson osalta 1 500 tonnin vuotuiselle määrälle; sen vuoksi ilman eri toimenpiteitä myönnettävän poikkeuksen mukaisesta vuotuisesta kiintiöstä on vuoden 1997 osalta käytettävissä 1 500 tonnia ja vuodesta 1998 alkaen 2 500 tonnia vuodessa, ja kyseisille maille haettu poikkeus on tästä syystä hyväksyttävä 1 päivän tammikuuta 1997 ja 29 päivän helmikuuta 2000 väliseksi ajanjaksoksi, ON PÄÄTTÄNYT SEURAAVAA: 1 artikla Poiketen neljännen AKT-ETY-yleissopimuksen pöytäkirjan n:o 1 liitteen II luettelon erityismääräyksistä, Fid Ozisaarilla tai Papua-Uudessa-Guineassa kalasta, joka ei ole alkuperätuotetta, valmistettuja HS-nimikkeeseen ex 16.04 kuuluvia tonnikalasäilykkeitä pidetään kyseisistä maista peräisin olevina tässä päätöksessä esitetyin edellytyksin. 2 artikla Edellä 1 artiklassa säädetty poikkeus koskee tämän päätöksen liitteissä esitettyjä, 1 päivän tammikuuta 1997 ja 29 päivän helmikuuta 2000 välisenä ajanjaksona Fid Ozisaarilta ja Papua-Uudesta-Guineasta vietyjä määriä. 3 artikla Edellä 2 artiklassa tarkoitettuja määriä hallinnoi komissio, joka toteuttaa kaikki niiden tehokkaan hallinnoinnin vuoksi suotavina pitämänsä hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tämän päätöksen tarjoamaa etua itselleen ja jos tulliviranomaiset hyväksyvät kyseisen ilmoituksen, asianomaisen jäsenvaltion on ilmoitettava komissiolle, että se haluaa lukea kiintiöön kyseisiä tarpeita vastaavan määrän. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen käytettävissä olevan jäännöksen sallimissa rajoissa sen päivämäärän perusteella, jona jäsenvaltioiden tulliviranomaiset ovat hyväksyneet vapaaseen liikkeeseen luovutusta koskevat ilmoitukset. Jos jäsenvaltio ei käytä kiintiöön luettuja määriä, sen on mahdollisimman pian palautettava ne vastaavaan kiintiöön. Jos haetut määrät ovat suuremmat kuin kyseisen kiintiön määrästä käytettävissä oleva jäännös, jako on tehtävä suhteessa haettuihin määriin. Komissio ilmoittaa kiintiöihin luetuista määristä jäsenvaltioille. Jokaisen jäsenvaltion on taattava tuojille jatkuva ja tasapuolinen pääsy kyseisiin määriin niin kauan, kuin niiden jäännös sen mahdollistaa. 4 artikla Tämän päätöksen mukaisesti annettujen EUR.1-todistusten ruudussa n:o 7 on oltava seuraava maininta: "Poikkeus - päätös N:o 2/97". 5 artikla Afrikan, Karibian ja Tyynenmeren valtioiden (AKT-valtioiden) sekä Euroopan yhteisön ja sen jäsenvaltioiden on toteutettava tämän päätöksen täytäntöönpanemiseksi tarvittavat toimenpiteet siltä osin, kuin asia niitä koskee. 6 artikla Tämä päätös tulee voimaan päivänä, jona se tehdään. Tehty Brysselissä 15 päivänä syyskuuta 1997. AKT-EY-tulliyhteistyökomitean puolesta J. CURRIE A. NTIM ABANKWA Puheenjohtajat (1) EYVL L 242, 28.9.1993, s. 26 (2) EYVL L 242, 28.9.1993, s. 27 (3) EYVL L 243, 24.9.1996, s. 41 LIITE I FID OZISAARET >TAULUKON PAIKKA> LIITE II PAPUA-UUSI-GUINEA >TAULUKON PAIKKA>